ⵎⴰⵕⴽⵓ ⵕⵓⵢⵙ

ⵎⴰⵕⴽⵓ ⵕⵓⵢⵙ ⵏⵉⵖ ⵎⴰⵕⴽⵓ ⵕⵢⵢⵓⵙ, (ⵙ ⵜⵏⴳⵍⵉⵣⵜ: Marco Reus) (ⵉⵍⵓⵍ ⴳ 31 ⵎⴰⵢⵢⵓ 1989 ⴳ ⴷⵓⵔⵜⵎⵓⵏⴷ, ⴳ ⵓⵍⵉⵎⴰⵏ) ⵉⴳⴰ ⵢⴰⵏ ⵓⵎⵓⵔⴰⵔ ⴰⵍⵉⵎⴰⵏ ⵏ ⵜⵛⴰⵎⵎⴰ ⵏ ⵓⴹⴰⵕ. ⵢⵓⵔⴰⵔ ⴳ ⵜⵔⴰⴱⴱⵓⵜ ⵜⴰⵍⵉⵎⴰⵏⵉⵜ ⵏ ⵜⵛⴰⵎⵎⴰ ⵏ ⵓⴹⴰⵕ ⴱⵓⵔⵓⵙⵢⴰ ⴷⵓⵔⵜⵎⵓⵏⴷ ⵙⴳ 2012 ⴰⵔ 2024. ⴳ ⵓⴷⵖⴰⵔ ⵏ ⵡⴰⵎⵎⴰⵙ ⵏ ⵓⵙⵓⵔⴰⵔ. ⵉⵜⵜⵓⵙⵜⴰⵢ ⴳ 12 ⵎⴰⵢⵢⵓ 2011 ⵙⴳ ⵓⵏⵎⵀⴰⵍ ⴰⵍⵉⵎⴰⵏ ⵢⵓⵡⴰⵅⵉⵎ ⵍⵓⴼ ⴰⴷ ⵉⴳ ⴰⴳⵎⴰⵎ ⴳ ⵜⵔⴰⴱⴱⵓⵜ ⵜⴰⵏⴰⵎⵓⵔⵜ ⵏ ⵜⵛⴰⵎⵎⴰ ⵏ ⵓⴹⴰⵕ ⵏ ⵓⵍⵉⵎⴰⵏ. ⵢⵓⵔⴰⵔ ⵕⵓⵢⵙ ⴰⵏⵎⴰⵍⴰ ⵏⵏⵙ ⴰⵎⴳⴳⴰⵔⵓ ⴷ ⴱⵓⵔⵓⵙⵢⴰ ⴷⵓⵔⵜⵎⵓⵏⴷ ⵎⴳⴰⵍ ⵜⴰⵔⴰⴱⴱⵓⵜ ⵏ ⵕⵢⴰⵍ ⵎⴰⴷⵔⵉⴷ ⴳ 27 ⵎⴰⵢⵢⵓ 2024 ⴳ ⵜⴳⵉⵔⴰ ⵏ ⵜⴱⵔⵣⴰ ⵏ ⵉⵏⴱⵔⴰⵣⵏ ⵏ ⵓⵕⵓⴱⴱⴰ ⵍⵍⵉ ⴳ ⵜⵕⵥⴰ ⴷⵓⵔⵜⵎⵓⵏⴷ ⵙ 0-2 ⴳ ⵓⵙⵓⵔⴰⵔ ⵏ ⵡⵉⵎⴱⵍⵉⵢ ⴳ ⵜⵎⴷⵉⵏⵜ ⵏ ⵍⵓⵏⴷⵓⵏ.

ⵜⵓⴷⵔⵜ ⵏⵏⵙ
ⵜⵓⴷⵔⵜ ⵜⴰⵄⵔⵔⵉⵎⵜ
ⵉⵍⵓⵍ ⵎⴰⵕⴽⵓ ⵕⵓⵢⵙ ⴳ ⵜⵎⴷⵉⵏⵜ ⵏ ⴷⵓⵔⵜⵎⵓⵏⴷ ⴳ 31 ⵎⴰⵢⵢⵓ 1989, ⵉⵙⵙⵏⵜⵉ ⵜⵓⴷⵔⵜ ⵏⵏⵙ ⵜⴰⵎⴰⵢⵏⵓⵜ ⴳ ⵜⵛⴰⵎⵎⴰ ⵏ ⵓⴹⴰⵕ ⵉ ⵜⵔⴰⴱⴱⵓⵜ ⵏ ⴱⵓⵙⵜ ⵉⴹⴼⵕⵏ ⵉ ⵜⵎⴷⵉⵏⵜ ⵏ ⴷⵓⵔⵜⵎⵓⵏⴷ ⴳ ⵓⵙⴳⴳⵯⴰⵙ ⵏ 1994 ⵉⵍⴽⵎ ⵜⴰⴽⴰⴷⵉⵎⵉⵜ ⵏ ⴷⵓⵔⵜⵎⵓⵏⴷ ⵏ ⵉⵎⵥⵢⴰⵏⵏ ⴳ ⵓⵙⴳⴳⵯⴰⵙ ⵏ 1996, ⵢⵓⵔⴰⵔ ⴷ ⴱⵓⵔⵓⵙⵢⴰ ⴷⵓⵔⵜⵎⵓⵏⴷ ⴰⵍⵍⵉⴳ ⵉⴼⵜⴰ ⵖⵔ ⵜⵔⴰⴱⴱⵓⵜ ⵏ ⵔⵓⵜ ⴼⴰⵢⵙ ⴰⵀⵍⵏ ⴷⴷⴰⵡ 19 ⴳ ⵓⵙⴳⴳⵯⴰⵙ ⵏ 2006, ⴳ ⵓⵙⴳⴳⵯⴰⵙ ⵏⵏⵙ ⴰⵎⵣⵡⴰⵔⵓ ⵢⵓⵔⴰⵔ ⴳ ⵡⴰⵎⵎⴰⵙ ⵏ ⵓⵎⵏⵣⴰⵖ, ⵉⴷⵔⴰ ⴳ ⵙⵎⵎⵓⵙⵜ ⵜⵎⵏⵢⵓⴳⴰⵔⵉⵏ ⵏ ⵜⵔⴰⴱⴱⵓⵜ ⵜⵉⵙⵙ ⵙⵏⴰⵜ, ⵏⵏⴰ ⵢⵓⵔⴰⵔⵏ ⴳ ⵜⵔⴰⴱⴱⵓⵜ ⵏ ⴼⴰⵢⵙ ⴰⵀⵍⵏ ⵢⵉⵡⵙ ⴰⵍⵍⵉⴳ ⵜⵖⵍⵉ ⵙ ⵜⴱⵔⵣⴰ ⵜⴰⵍⵉⵎⴰⵏⵜ ⵜⵉⵙⵙ ⵙⵏⴰⵜ, ⴳ ⵓⵙⴳⴳⵯⴰⵙ ⵏ 2008/09, ⵍⵍⵉⴳ ⵉⵍⴽⵎ 19 ⴳ ⵓⵡⵜⴰⵢ ⵏⵏⵙ ⵉⵙⴱⵓⵖⵍⴰ ⵜⴰⵡⴰⴷⴰ ⵏⵏⵙ ⵙⴳ ⵍⵍⵉⴳ ⵢⵓⵔⴰⵔ 27 ⵏ ⵓⵏⵎⴰⵍⴰ, ⵉⵙⵙⵡⵓ ⴽⴽⵓⵥ ⵉⵙⵙⵡⵉⵜⵏ, ⵉⵙⵙⵎⴳⵓⵔⵉ 3.

ⴱⵓⵔⵓⵙⵢⴰ ⵎⵓⵏⵛⵉⵏⴳⵍⴰⴷⴱⴰⵅ

ⴳ 25 ⵎⴰⵢⵢⵓ 2009, ⵉⵙⴳⵎⴹ ⵎⴰⵕⴽⵓⵕⵢⵢⵓⵙ ⵅⴼ ⵢⴰⵏ ⵓⵎⵙⴰⵙⴰ ⵏ ⴽⴽⵓⵥ ⵉⵙⴳⴳⵯⴰⵙⵏ ⴷ ⵜⵔⴰⴱⴱⵓⵜ ⵏ ⴱⵓⵔⵓⵙⵢⴰ ⵎⵓⵏⵛⵉⵏⴳⵍⴰⴷⴱⴰⵅ ⴳ ⵜⴱⵔⵣⴰ ⵜⴰⵍⵉⵎⴰⵏⵜ ⵏ ⵜⵛⴰⵎⵎⴰ ⵏ ⵓⴹⴰⵕ ⴱⵓⵏⴷⵉⵙⵍⵉⴳⴰ. ⴳ 28 ⵖⵓⵛⵜ 2009, ⵉⵙⵙⵡⴰ ⵜⵉⵎⵙⵙⵡⵉⵜ ⵏⵏⵙ ⵜⴰⵎⵣⵡⴰⵔⵓⵜ ⴳ ⵜⴱⵔⵣⴰ ⵜⴰⵍⵉⵎⴰⵏⵜ ⴳ ⵜⵎⵏⵢⵓⴳⴰⵔⵜ ⵏ ⵎⴰⵢⵏⵣ 05 ⵢⴰⴳⴳⵓⴳⵏ ⵙ 50ⵎ ⵙⴳ ⵓⵃⵟⵟⴰⵢ ⵏ ⵜⵔⴰⵜⵙⴰ, ⵙⴳ ⴷⵖⵉ ⵉⴳⴰ ⵉⵎⵙⵙⵡⵉ ⵏ ⵜⵔⴰⴱⴱⵓⵜ ⴷⴷⴰⵡ ⵏ ⵜⵏⵎⵍⵡⴰⵢⵜ ⵏ ⵍⵓⵙⵢⵉⵏ ⴼⴰⴼⵔ.
ⴳ ⵜⵓⴷⴷⵎⴰ ⵏ ⵜⵙⵓⵜⵍⵜ ⵏ 2011/12, ⵉⵙⵙⵏⵜⵉ ⵕⵓⵢⵢⵓⵙ ⵜⴰⵡⴰⵍⴰ ⵙ ⵜⵖⴰⵔⴰⵙⵜ ⵉⵖⵓⴷⴰⵏ, ⵢⴰⵡⵉ ⴷ 7 ⵏ ⵉⵙⵙⵡⵉⵜⵏ ⴳ 12 ⵏ ⵜⵎⵏⵢⵓⴳⴰⵔⵉⵏ. ⵉⴽⴽⴰ ⴷⴰⵔⵙ ⵢⴰⵏ ⵓⵎⵙⴰⵙⴰ ⴷ ⴱⵓⵔⵓⵙⵢⴰ ⵎⵓⵏⵛⵉⵏⴳⵍⴰⴷⴱⴰⵅ ⵏⵏⴰ ⵢⴰⴷ ⵉⴳⴳⵯⵣⵏ ⴳ ⵓⵙⴳⴳⵯⴰⵙ ⵏ 2015 ⴷ ⵏⵏⴰ ⴳ ⵉⵍⵍⴰ ⵢⴰⵏ ⵡⴰⴷⴷⴰⴷ ⵏ ⵓⵙⵙⵓⴼⵖ ⵏ 18 ⵎⵍⵢⵓⵏ ⵏ ⵓⵕⵓ, ⵉⵙⴰⵡⵍ ⵕⵓⵢⵙ ⵎⴰⵙ ⵉⴳⴰ ⵟⵓⵎⴰⵙ ⵔⵓⵙⵉⵜⵙⴽⵉ ⴰⵎⴷⵢⴰ ⵏⵏⵙ ⴰⵏⴰⴼⵍⵍⴰ.

ⴱⵓⵔⵓⵙⵢⴰ ⴷⵓⵔⵜⵎⵓⵏⴷ

200px|thumb|ⵕⵓⵢⵙ ⴳ ⴱⵓⵔⵓⵙⵢⴰ ⴷⵓⵔⵜⵎⵓⵏⴷ
2012/13

ⴳ 4 ⵉⵏⵏⴰⵢⵔ 2012, ⵉⵙⴳⵎⴹ ⵎⴰⵕⴽⵓ ⵕⵓⵢⵙ ⴷ ⵜⵔⴰⴱⴱⵓⵜ ⵏ ⴱⵓⵔⵓⵙⵢⴰ ⴷⵓⵔⵜⵎⵓⵏⴷ ⵙ 17.1ⵎⵍⵢⵓⵏ ⵏ ⵢⵓⵕⵓ ⴳ ⵓⵎⵙⴰⵙⴰ ⵏ ⵙⵎⵎⵓⵙ ⵏ ⵉⵙⴳⴳⵯⴰⵙⵏ, ⵉⵙⴰⵡⵍ ⵅⴼ ⵓⵎⵣⵉⵣⵣⵍ ⵏⵏⵙ ⴷ ⵉⵏⵏⴰ: «ⵣⵎⵔⵖ ⴰⴷ ⵙⴽⵔⵖ ⵢⴰⵏ ⵓⵙⵓⵔⵙ ⴷ ⵢⵓⵛⴽⴰⵏ ⴳ ⵜⵙⵓⵜⵍⵜ ⴰⴷ ⵢⵓⵛⴽⴰⵏ. ⵔⵉⵖ ⴰⴷ ⵓⵔⴰⵔⵖ ⴷ ⴽⵔⴰ ⵏ ⵜⵔⴰⴱⴱⵓⵜ ⵏⵏⴰ ⵉⵜⵜⵎⵣⵉⵣⵡⴰⵔⵏ ⵅⴼ ⵜⴱⵔⵣⴰ ⵜⴰⵍⵉⵎⴰⵏⵜ, ⵉⵔⵉⵖ ⴰⴷ ⵓⵔⴰⵔⵖ ⴷⵉ ⵜⴱⵔⵣⴰ ⵏ ⵉⵏⴱⵔⴰⵣⵏ ⵏ ⵓⵕⵓⴱⴱⴰ, ⵜⴰⵔⴰⴱⴱⵓⵜ ⴰⴷ ⵜⴳⴰ ⵜⵜ ⴷⵓⵔⵜⵎⵓⵏⴷ ». ⵉⵍⴽⵎ ⵕⵓⵢⵢⵓⵙ ⴷⵓⵔⵜⵎⵓⵏⴷ ⴳ 1 ⵢⵓⵍⵢⵓⵣ 2012, ⴳ ⵜⵎⵏⵢⵓⴳⴰⵔⵜ ⵏⵏⵙ ⵜⴰⵎⵣⵡⴰⵔⵓⵜ ⴳ ⵜⴱⵔⵣⴰ ⵜⴰⵍⵉⵎⴰⵏⵜ ⴳ 24 ⵖⵓⵛⵜ, ⵉⵙⵙⵡⴰ ⵉⵙⵙⵡⵉ ⵏⵏⵙ ⴰⵎⵣⵡⴰⵔⵓ ⴳ ⵓⵏⵎⴰⵍⴰ ⴰⴷ ⴷ ⵜⵔⵏⴰ ⵜⵔⴰⴱⴱⵓⵜ ⵏⵏⵙ ⵙ ⵜⵢⴰⴼⵓⵜ ⵏ 1-2 ⵎⴳⵍ ⴼⵉⵔⴷⵔ ⴱⵔⵉⵎⵏ, ⴳ 29 ⵛⵓⵜⴰⵏⴱⵉⵔ, ⵉⵙⵙⵡⴰ ⵙⵏⴰⵜ ⵏ ⵜⵎⵙⵙⵡⵉⵜⵉⵏ ⵉ ⴷⵓⵔⵜⵎⵓⵏⴷ ⵎⴳⴰⵍ ⵏ ⵜⵔⴰⴱⴱⵓⵜ ⵏⵏⵙ ⵉⵣⵔⵉⵏ (ⴱⵓⵔⵓⵙⵢⴰ ⵎⵓⵏⵛⵏⴳⵍⴰⴷⴱⴰⵅ), ⵉⴳⴳⵔⵓ ⵓⵏⵎⴰⵍⴰ ⵙ ⵜⵢⴰⴼⵓⵜ ⵏ 5-0. ⵍⵍⵉ ⵢⵓⵊⵊⴰⵏ ⵜⴰⵔⴰⴱⴱⵓⵜ ⴰⴷ ⵜⵖⵍⵉ ⵙ ⵜⵙⴽⵯⴼⵍⵜ ⵜⴰⵎⵣⵡⴰⵔⵓⵜ ⴳ ⵜⴱⵔⵣⴰ ⵜⴰⵍⵉⵎⴰⵏⵜ (ⴱⵓⵏⴷⵉⵙⵍⵉⴳⴰ).

ⴳ 3 ⴽⵟⵓⴱⵕ, ⵢⵓⵔⴰⵔ ⵕⵓⵢⵙ ⴰⵏⵎⴰⵍⴰ ⵏⵏⵙ ⴰⵎⵣⵡⴰⵔⵓ ⴳ ⵜⴱⵔⵣⴰ ⵏ ⵓⵕⵓⴱⴱⴰ, ⵍⵍⵉⴳ ⵢⵓⵡⴹ ⴷⵓⵔⵜⵎⵓⵏⴷ ⵙ 1 - 1 ⵎⴳⴰⵍ ⵎⴰⵏⵛⵉⵙⵜⵔ ⵙⵉⵜⵉ ⴳ ⵜⵎⵏⵢⵓⴳⴰⵔⵜ ⵜⴰⵎⵣⵡⴰⵔⵓⵜ ⵏ ⵜⵔⴰⴱⴱⵓⵜ, ⴷⴼⴼⵉⵔ ⴰⴷ ⵢⴰⵡⴹ ⵙ 2 - 2 ⴷ ⵕⵢⴰⵍ ⵎⴰⴷⵔⵉⴷ ⴳ ⵓⵙⵓⵔⴰⵔ ⵏ ⵙⴰⵏⵜⵢⴰⴳⵓ ⴱⵉⵔⵏⴰⴱⵢⵓ ⴰⵙⵙ ⵏ 6 ⵏⵓⵡⴰⵏⴱⵉⵔ, ⵢⵓⵡⴹ ⵙ ⵜⵎⵏⵢⵓⴳⴰⵔⵜ ⵜⴰⵎⵇⵔⴰⵏⵜ ⴷⴼⴼⵉⵔ ⵏ ⵜⵎⵏⵢⵓⴳⴰⵔⵜ ⵏ ⵓⵎⴷⵔⴰⵡ ⵏⵏⵙ ⵔⵓⴱⵉⵔⵜ ⵍⵉⴼⴰⵏⴷⵓⴼⵙⴽⵉ, ⴳ 21 ⵏⵓⵡⴰⵏⴱⵉⵔ, ⵉⵙⵙⵡⴰ ⵕⵓⵢⵙ ⵉⵙⵙⵡⵉ ⴰⵎⵣⵡⴰⵔⵓ ⴳ ⵜⵔⴰⴱⴱⵓⵜ ⵏ ⴷⵓⵔⵜⵎⵓⵏⴷ, ⵉⴳⴳⵔⵓ ⵓⵏⵎⴰⵍⴰ ⵙ 4 - 1 ⵎⴳⴰⵍ ⴰⵢⴰⴽⵙ ⴰⵎⵙⵜⵉⵔⴷⴰⵎ ⴳ ⵓⵙⵓⵔⴰⵔ ⵏ ⵢⵓⵀⴰⵏ ⴽⵔⵓⵢⴼ ⴰⵔⵉⵏⴰ, ⴰⴼⴰⴷ ⴰⴷ ⵢⴰⵎⵥ ⵜⴰⵙⴽⵯⴼⵍⵜ ⵜⴰⵎⵣⵡⴰⵔⵓⵜ ⴳ ⵜⵔⴰⴱⴱⵓⵜ ⵢⴰⵡⴹ ⵉⵍⵎⵎⴰ ⵙ ⵜⵉⵍⴰⵍⵜ ⵏ 16 ⵏ ⵜⴱⵔⵣⴰ.

ⴳ 16 ⴱⵕⴰⵢⵕ 2013, ⵉⵙⵙⵡⴰ ⵕⵓⵢⵙ ⴰⵀⴰⵟⵕⵉⴽ, ⵍⵍⵉⴳ ⴰⴽⴽⵯ ⵉⵙⵙⵡⴰ ⵉⵙⵙⵡⵉⵜⵏ ⵏ ⴷⵓⵔⵜⵎⵓⵏⴷ ⵎⴳⴰⵍ ⵜⵔⴰⴱⴱⵓⵜ ⵏ ⴼⵕⴰⵏⴽⴼⵓⵔⵜ. ⴳ 11 ⵎⴰⵢⵢⵓ, ⵉⵙⵙⵡⴰ ⵔⵡⴰⵢⵙ ⵙⵉⵏ ⵏ ⵉⵙⵙⵡⵉⵜⵏ ⴳ ⵓⵣⵎⵣ ⵏ ⵜⵉⴳⵉⵔⴰ ⵎⴳⴰⵍ ⴼⵓⵍⴼⵙⴱⵓⵔⴳ ⵜⵔⵏⵓ ⵉⵍⵎⵎⴰ ⴱⵓⵔⵓⵙⵢⴰ ⴷⵓⵔⵜⵎⵓⵏⴷ.

ⴳ 9 ⵉⴱⵔⵉⵔ 2013, ⵉⵙⵙⵡⴰ ⵕⵓⵢⵙ ⵉⵙⵙⵡⵉ ⴳ ⵡⴰⴽⵓⴷ ⵉⵊⵍⴰⵏ ⵎⴳⴰⵍ ⵜⴰⵔⴰⴱⴱⵓⵜ ⵏ ⵎⴰⵍⴰⴳⴰ ⴳ ⵜⵎⵏⵢⵓⴳⴰⵔⵜ ⵏ ⴽⴽⵓⵥⵜ ⵜⵎⴳⴳⵓⵔⴰ ⵏ ⵜⴱⵔⵣⴰ ⵏ ⵓⵕⵓⴱⴱⴰ 1/4, ⵢⴰⵡⵏ ⵓⵙⵔⵉⵔ ⵏ "ⴱⴼⴱ" ⵙ ⵜⵙⵓⵜⵍⵜ ⴷ ⵢⵓⵛⴽⴰⵏ ⵍⵍⵉⴳ ⵉⵜⵎⵎⴰ ⵓⵏⵎⴰⵍⴰ ⵙ 3-2, ⴳ ⵓⵣⴳⵏ ⴰⵎⴳⴳⴰⵔⵓ ⵢⵓⵔⴰⵔ ⵎⴳⴰⵍ ⵕⵢⴰⵍ ⵎⴰⴷⵔⵉⴷ ⵜⵔⵏⵓ ⴱⵓⵔⵓⵙⵢⴰ ⵙ 4-3 ⴳ ⵙⵏⴰⵜ ⵜⵎⵏⵢⵓⴳⴰⵔ ⵃⵎⴰ ⴰⴷ ⵜⵣⵔⵉ ⵖⵔ ⵜⴳⵉⵔⴰ ⵏ ⵜⴱⵔⵣⴰ ⵜⵕⵥ ⵎⴳⴰⵍ ⴱⴰⵢⵉⵔⵏ ⵎⵓⵏⵛⵉⵏ ⴳ ⵓⵙⵓⵔⴰⵔ ⵏ ⵡⵉⵎⴱⵍⵉⵢ ⵙ 2-1 ⴳ ⵜⵓⵙⴷⵉⴷⵉⵏ ⵜⵉⵎⴳⴳⵓⵔⴰ.

ⵜⵉⵡⵍⴰⴼⵉⵏ

ⵉⵙⵍⴽⵎⵏ ⵏ ⴱⵕⵕⴰ

ⵉⵙⴰⵖⵓⵍⵏ